ادیتی راؤ حیدری

**ادیتی راؤ حیدری** (پیدائش:28 اکتوبر 1986ء) ایک بھارتی اداکارہ، رقاصہ اور گلوکارہ ہیں جو ہندی، تمل، تیلگو اور ملیالم فلموں میں کام کرتی ہیں۔ وہ کلاسیکی رقص بھرت ناٹیم میں ماہر ہیں۔ انھوں نے کئی فلموں میں بھی کام کیا ہے۔ 2016ء کی فلم *وزیر* میں بھی انھوں نے اداکاری کی ہے۔
تصغیر|ادیتی راؤ حیدری

## ابتدائی زندگی
ادیتی راؤ حیدری کا جنم حیدرآباد، دکن، تلنگانہ میں 28 اکتوبر 1986ء کو ہوا تھا۔ ادیتی راؤ حیدری شاہی نسب سے ہیں ادیتی راؤ حیدری اکبر حیدری کی پوتی ہیں جو ریاست حیدرآباد کے وزیر اعظم تھے۔ ادیتی راؤ حیدری محمد صالح اکبر حیدری کی بھتیجی ہیں جو آسام کے گورنر تھے۔احسان حیدری ان کے والد، جو 2013ء میں انتقال کر گئے تھے، داؤدی بوہرہ مسلم تھے جبکہ ان کی والدہ، ودیا راؤ، جو پیدائشی طور پر ہندو تھیں، منگلور سے تعلق رکھنے والے بدھ ہیں جو نصف تیلگو ہیں۔حیدری کے والدین الگ رہنے لگے جب اس کی عمر دو سال کی تھی تو اس کی ماں دہلی آ گئی اور باپ نے دوبارہ شادی کر لی جس سے ان کا کوئی بچہ نہیں ہے۔ ادیتی نے اپنا بچپن دہلی اور حیدرآباد دونوں جگہوں پر ہی گزارا۔ 6 سال کی عمر میں ہی ادیتی نے بھرت ناٹیئم سیکھنا شروع کیا۔ ادیتی نے بتایا کہ وہ اپنی کالج کی پڑھائی پوری کرنے کے بعد اداکاری میں جانا چاہتی تھی جس کے لیے اس نے سب سے پہلے ساؤتھ فلم انڈسٹری میں کام کیا اور ساتھ ہی اپنی قسمت آزمانے کے لیے بالی وڈ میں انٹری کرنے کے لیے ممبئی آ گئیں۔ ادیتی راؤ نے اے کرشنمورتھی فاؤنڈیشن انڈیا اسکول میں تعلیم حاصل کی اور دہلی کے لیڈی شری رام کالج سے گریجویشن مکمل کیا۔ اداکار عامر خان کی سابقہ اہلیہ، فلمساز کرن راؤ، ادیتی راؤ کے ماموں زاد پہلی کزن ہیں۔

## کیریئر
ادیتی نے اپنے کیریئر کی شروعات بھرت ناٹیئم لیلا سیمسن کے ساتھ شروع کیا اور وہ کافی ٹائم لیلا سیمسن کے گروپ میں بھی کام کرتی رہی۔ 2004ء میں ادیتی نے پہلی فلم "سرینگارام" میں کام کیا جس میں اس نے دیوداسی کا کردار نبھایا۔ اس کے علاوہ 2011ء میں ادیتی نے "یہ سالی زندگی" فلم میں بھی اداکاری کی۔ 2013ء میں ادیتی نے مہیش بھٹ کی فلم "مرڈر" میں 'روشنی' کا کردار نبھایا اس کے علاوہ اس نے امیتابھ بچن رنبیر کپور اور بہت سارے مشہور اداکاروں کے ساتھ اداکاری کی۔

## اعزاز
**یہ سالی زندگی** فلم کے لیے اس کو اسکرین ایوارڈ ملا اور راک اسٹار فلم کے لیے بیسٹ ایکٹر اینڈ سپورٹنگ رول کے لیے بھی ایوارڈ ملا اور "مرڈر تھری" کے لیے بگ اسٹار انٹرٹینمنٹ ایوارڈ ملا۔ ادیتی کو تمل فلم کے لیے بھی ایوارڈ دیا گیا۔

## ذاتی زندگی
2004ء اور 2009ءمیں ادیتی کی شادی ستیا دیپ مشرا جوسابق وکیل اور ٹیلی وژن اداکار ہیں، کے ساتھ ہوئی۔ ستیا دیپ مشرا اور ادیتی 17 سال کی عمر سے ہی رشتے میں تھے۔ ادیتی نے 21 سال کی عمر میں شادی کی لیکن ہندی سنیما میں جب آغاز کیا تب اس شادی کو ایک راز بناکر رکھا۔ ادیتی راؤ حیدری کے ستیا دیپ مشرا الگ ہونے کے باوجود بہت اچھے دوست ہیں یہ بات ادیتی راؤ حیدری نے ایک انٹرویو میں بتائی تھی۔ ادیتی نے 2012ء کے انٹرویو میں اپنی ازدواجی حیثیت پر تبصرہ کرنے سے انکار کر دیا تھا لیکن 2013ء کے ایک انٹرویو میں انھوں نے ذکر کیا تھا کہ وہ الگ ہو گئی ہیں۔ ادیتی راؤ حیدری کا کیریئر کافی تیز رفتاری سے آگے بڑھ رہا ہے اس کا شمار اب نامور اداکاراؤں میں کیا جانے لگا ہے۔

## فلمیں
* پدماوت (2018ء فلم)

## مزید دیکھیے
* بھارتی فلمی اداکارا ؤں کی فہرست
* بھارتی سنیما

## حوالہ جات

زمرہ:1978ء کی پیدائشیں
زمرہ:1986ء کی پیدائشیں
زمرہ:اکیسویں صدی کی بھارتی اداکارائیں
زمرہ:اکیسویں صدی کی ہندوستانی خواتین گلوکارائیں
زمرہ:اکیسویں صدی کے بھارتی گلوکار
زمرہ:بقید حیات شخصیات
زمرہ:بھارتی فلمی اداکارائیں
زمرہ:تلنگانہ کی اداکارائیں
زمرہ:تمل سنیما کی اداکارائیں
زمرہ:تیلگو سنیما کی اداکارائیں
زمرہ:حیدرآباد، بھارت کی اداکارائیں
زمرہ:حیدرآباد، بھارت کی شخصیات
زمرہ:حیدرآباد، بھارت کے گلوکار
زمرہ:مراٹھی سنیما کی اداکارائیں
زمرہ:ملیالم فلمی اداکارائیں
زمرہ:ہندی سنیما کی اداکارائیں
زمرہ:ویکی ڈیٹا سے مختلف مختصر وضاحت
زمرہ:لیڈی شری رام کالج کے فضلا
زمرہ:طیب جی خاندان
زمرہ:حیدر آباد (بھارت) میں پیدا ہونے والی شخصیات
زمرہ:خواتین
زمرہ:بھارتی اداکار
زمرہ:بھارتی ویب سیریز کی اداکارائیں